*2/b. melléklet: A diplomamunkák bírálati útmutatója és bírálati lapja*

# Útmutató a diplomamunkák bírálatához

[A következő szempontok egy átlagos, mesterképzési vagy osztatlan szakra jellemző pontozást tükröznek. A szakbizottságok dönthetnek az ettől való eltérésről, de az új szempontoknak megfeleltetésben kell lenni az itt közöltekkel, az össz pontszám 50 kell legyen és az ittenihez hasonló pontozási útmutatót kell készíteni az egységesség kedvéért.]

1. **A dolgozat szerkezete, stílusa (max. 10 pont)**
	* **9 – 10 pont:** Szerkezetileg kifogástalan, logikusan felépített munka, kifogástalan hivatkozásokkal, ábrákat, táblázatokat, mellékleteket pontos rendszerben közöl, hibátlan stílusú.
	* **6 – 8 pont:** Szerkezetileg megfelelő, logikus munka, érthető nyelvezet, kisebb részletekben (ábrák, hivatkozások) több pontatlanság figyelhető meg.
	* **3 – 5 pont:** Szerkezetileg elfogadható, de logikája kérdéses, hivatkozásai esetlegesek, az ábrák, táblázatok helyenként hiányosak, ill. forrásuk nem egyértelmű, nyelvezete részben problematikus.
	* **1 – 2 pont:** A szerkezet, logikailag nehezen ismerhető fel, de még értelmezhető, alig közöl ábrákat, adatokat, azok forrása nincs jelölve, a nyelvezet hibás, nehezen érthető.
2. **Szakirodalom feldolgozása (max. 10 pont)**
	* **8 – 10 pont:** A témában releváns hazai és nemzetközi szakirodalom ismerete, összefoglalása
	* **5 – 7 pont:** A hazai szakirodalom ismerete,bemutatása.
	* **1 – 4 pont:** Néhány releváns szakirodalmi hivatkozásra épülő munka.
3. **A téma kidolgozásának színvonala (max. 20 pont)**
	* **16 – 20 pont:** Pontos, saját mérések, megfigyelések, alkalmas feldolgozási módszer, lényegre törő véleményalkotás és hasznosítható javaslatok. Egyéni ötletek a megfigyelésekben vagy a feldolgozásban.
	* **11 – 15 pont:** Korszerű, de közismert mérési és feldolgozási módszerek korrekt alkalmazása, helyes véleményalkotás és felhasználási javaslatok.
	* **6 – 10 pont:** A mérési vagy feldolgozási módszerekben felismerhető pontatlanság vagy nem megfelelő módszer választása, de a saját munka és a témában való jártasság kétségtelen.
	* **1 – 5 pont:** Súlyos hibák, saját eredmények vagy javaslatok hiánya.
4. **A dolgozat gyakorlati alkalmazhatósága (max. 10 pont)**
	* **9 – 10 pont:** A dolgozatban közölt eredmények közvetlenül hasznosíthatók a gyakorlatban
	* **5 – 8 pont:** A dolgozat eredményeit a téma szakemberei hasznosnak találhatják, de nem alkalmazható közvetlenül.
	* **1 – 4 pont:** A közölt eredmények gyakorlati felhasználása a dolgozatból igen nehezen ismerhető fel.

**Az érdemjegy kialakításának módja:**

1. Ha bármelyik fenti részpontszám 0, akkor az érdemjegy elégtelen.
2. Ha egyik részpont sem 0, akkor az alábbi táblázat a mérvadó:
	* 45 – 50 pont: jeles
	* 38 – 44 pont: jó
	* 31 – 37 pont: közepes
	* 26 – 30 pont: elégséges
	* 0 – 25 pont: elégtelen